Oppgavebeskrivelse

BMIF AS tilbyr et stort spekter av ladeprodukter for elektriske biler, i tillegg til software/styresystemer og integrerte energilagrings løsninger.

Kunden ønsker en moderne, stilfull og funksjonell nettside. Han sier også at han ønsker en funksjon hvor en kan skifte språket mellom norsk og engelsk.  
Også åpen for forslag.

Gjennomføring av oppgaven

For å få en oversikt over hvilke oppgaver som må gjøres til hvilken tid, vil det være lurt å lage et gantt chart. Dette diagrammet gir en pekepinn på om en er i rute eller ei.   
  
Bruker litt tid hver dag på å gjøre litt research.Firmaet er relativt nytt, så jeg skaffer meg en noenlunde oversikt over hvor mange tilsvarende aktører i Norge det er. Hvem målgruppen er, er det også verdt å merke seg.

Jeg lager såkalte personas for å kartlegge hvilke egenskaper og behov de potensielle kundene til bedriften har. Er den typiske kunden mye på sosiale medier, kan det være en god idé å drive markedsføring på forskjellige plattformer. Den typiske kunden trenger ikke å være drømmekunden - det kan for eksempel være en student eller en bedrift som ikke har stort nok budsjett.

Lager deretter en prototype av nettsiden for å teste dens design og funksjoner. Prototypen lager jeg i Adobe XD.

Jeg lager tre ulike style tiles i Illustrator, som jeg presenterer for kunden. Style tiles inneholder forslag til logo, font og farger, blant annet.

Mappestruktur har jeg allerede satt opp, så jeg begynner rett på å legge inn tekst i de forskjellige HTML-sidene som skal være med.

CSS-stylingen begynner jeg med ikke lenge etter. Fokuset blir på å ferdigstille mobilutgaven av nettsiden, før desktop og tablet.

Jeg kommer også til å bruke nettsiden universell utforming, av DIFI. De har en del retningslinjer en må følge, hva gjelder farge, størrelse og lignende.

JavaScript for kontaktskjema, og mulig mer, dersom jeg ønsker endringer.

Når nettsiden er ferdig kommer jeg til å teste den på datamaskin, tablet og mobil av ulike størrelser. Kommer også til å finne noen personer som kan teste nettsiden, og høre hvordan de synes det var å manøvrere seg frem.

Lager og forbereder presentasjon til slutt.